נאור שרון

נאור שרון (נולד ב-10 במרץ 1995) הוא כדורסלן ישראלי המשחק בעמדת הקלע בקבוצת מכבי עירוני רמת גן מהליגה הלאומית.

ביוגרפיה

נולד בראשון לציון, החל לשחק כדורסל במכבי ראשון לציון, ובכיתה ז' עבר לקבוצת הנערים של מכבי תל אביב. כנער הצטרף לאקדמיה של פו אורטז הצרפתית, בה שיחק בשורותיה, ולאחר מכן שיחק בראסינג פריז.

בסוף 2012 חזר שרון לישראל ובעונת 2012/2013 הצטרף להפועל חולון. עקב מיעוט דקות משחק הצטרף בעונת 2013/2014 לקבוצת אליצור אשקלון מן הליגה הלאומית, תוך ניצול "הכרטיס הכפול" המאפשר לשחקני כדורסל צעירים מליגת העל בכדורסל לשחק במקביל גם בקבוצה מן  הליגה הלאומית בכדורסל. הוא תרם בשורותיה 8.2 נקודות ו־5.4 אסיסטים בממוצע למשחק, אך עזב אותה כעבור שלושה חודשים, בתום שנת 2013.

בעונת 2014/2015 שיחק בקבוצת אליצור יבנה מן הליגה הלאומית בה קלע בממוצע 15 נקודות בממוצע למשחק.

בעונת 2015/2016 חתם לשנתיים בקבוצת מכבי אשדוד/באר טוביה. במהלך עונת 2016/2017 עזב את הקבוצה והצטרף להפועל אילת.

ב-12 באוגוסט 2018 חתם בהפועל חיפה.

בקיץ 2019 חתם בעירוני קריית אתא אך בדצמבר 2019 שוחרר מהקבוצה ובינואר 2020 חתם בוואלור רייקיאוויק מליגת העל האיסלנדית. במדייה שיחק כחצי עונה ורשם מאזן סטטיסטי של 13.8 נקודות ו-6.9 אסיסטים.

בקיץ 2020 חתם שרון לעונה אחת במכבי חיפה מליגת העל. בעונה זו שותף ב-22 משחקים והעמיד ממוצעים של 4.1 נק', 3.3 אסיסטים ו-1.7 ריבאונדים ב-17.7 דק', בסיום אותה העונה ירדה הקבוצה לליגה הלאומית.

באוקטובר 2021 חתם בגרינדביק מליגת העל האיסלנדית. בעונה זו שותף ב-22 משחקים והעמיד ממוצעים של 12.8 נק', 7.1 אסיסטים ו-3.9 ריבאונדים ב-32.8 דק' בסיום העונה הייתה הקבוצה במקום ה-7 והודחה ברבע גמר הפלייאוף.

בספטמבר 2022 חזר שרון לישראל, וחתם במכבי עירוני רמת גן מהליגה הלאומית.

בנבחרות הצעירות
שרון ייצג את ישראל בנבחרות השונות. היה שותף לאליפות אירופה במונטנגרו במסגרת נבחרת הקדטים בשנת 2010, שיחק באליפות אירופה דרג ב' במקדוניה בשנת 2011, והיה חבר בנבחרת הנוער ובנבחרת העתודה.

קישורים חיצוניים

הערות שוליים

כדורסלנים ישראלים
כדורסלני אליצור יבנה
כדורסלני עירוני נס ציונה
כדורסלני הפועל חולון
כדורסלני הפועל אילת
כדורסלני מכבי אשדוד
כדורסלני עירוני אשקלון
כדורסלני הפועל חיפה
כדורסלני מכבי חיפה
כדורסלני עירוני קריית אתא
כדורסלני מכבי עירוני רמת גן
ישראלים שנולדו ב-1995